als_Latn dik_Latn sna_Latn
Ish-kapiteni i Kombëtares shqiptare ka disa ditë që është në negociata të avancuara me drejtuesit e kampionëve të Greqisë. Sipas asaj që kanë raportuar mediat helene, me shumë mundësi sot do të bëhet edhe zyrtarizimi i marrëveshjes mes palëve.
Hasi ka ndjekur dy ditë më parë finalen e Ligës së Kampioneve në Kardif, duke qenë i shoqëruar nga drejtori sportiv i Olimpiakosit, Armando Mario Ousigios.
Kësisoji, ish-trajneri i Anderlehtit dhe Legias së Varshavës është shumë pranë hedhjes së një hapi të madh në karrierën e tij. Olimpiakosi dominon prej vitesh kampionatin grek dhe për më tepër merr pjesë rregullisht në grupet e Ligës së Kampioneve.
als_Latn als_Latn als_Latn